Koulun johtajalle


I. 

 On armas tuo kevätaamu:
 Kukat nurmen nuppuhun käy,
 Ei helle se vielä paina,
 Ei missään pilviä näy;
 Ja metsä on riemua täynnä
 Ja lintujen laulua vaan:
 Häävirttä luonnon ne laulaa
 Ihanassa salissaan.

 Myös ilt’ on mielusa, kaunis,
 Syys runsas kun tullut on:
 Nyt laihojen latvat nuokkuu –
 On toivoa taas elohon –
 Ja luonto on rauhaa täynnä,
 Kuu kultana päilyelee;
 Mut kaukana kevät on poissa
 Ja lintuset lauluineen.

II. 

 Jo kuusikymmentä vuotta
 On mennyt maillehen!
 Sä elänyt et ole suotta,
 Olet toiminut Suomellen:
 Sen lapsia opin teillä
 Olet auttanut kulkemahan,
 Siks kiitoksens nyt heillä
 Soi Sulle vastahan.

 Tuo korkea Herra taivaan
 Sun vaivasi kostakohon!
 Ohjatkohon onnesi laivaa,
 Ijän pitkän antakohon!
 Ja Muisto se kaukomieli
 Keväästäsi kertoelkoon,
 Ja Usko se Toivon kielin
 Tulevastakin taas puhukoon!

18 13/1 92.